Câţi români s-au imunizat împotriva COVID-19: Cam cât vaccinează britanicii într-o singură zi.
Campania de vaccinare se mișcă foarte greu în România. Aproape stă pe loc. Într-o săptămână, în România, 13.242 de medici și asistenți au fost imunizați. Cam cât vaccinează britanicii într-o singură zi și de 10 ori mai puțin decât imunizează Israelul în 24 de ore.
"Din 4 ianuarie ar trebui să avem 20.000 de persoane vaccinate pe zi. Trebuie menţionat că astăzi avem 13.200 de persoane vaccinate şi încă un lucru foarte important, activitatea de vaccinare a fost începută într-un număr relativ mic de centre de vaccinare. Sunt circa 47 de centre de vaccinare care au avut activitate în aceste zile începănd cu acele 10 centre medicale de linie 1.", a spus colonelul Gheorghiță, coordonator al campaniei de imunizare.Ce se întâmplă de mâine? Din cei 500 de mii de medici, asistenți, infirimieri și brancardieri care trebuie vaccinați, câți sunt înscriși pe liste?La câți ajunge vaccinul de mâine? Câți refuză imunizarea? Câți doctori se ocupă de vaccinarea și monitorizarea lor? Deocamdată, n-avem niciun răspuns.